
ZAPISNIK 
2. sestanka komisije RZS za pravna vprašanja
v tem mandatu

Sestanek je bil v torek 9. januarja 2024 z začetkom ob 16:00 uri v sejni sobi Ribiške zveze Slovenije, Ljubljana, Tržaška cesta 134.

Prisotni:
- k o m i s i j a :	dr. Miroslav ŽABERL (predsednik komisije): ter člani: Jože CEPEC, Anže PETROVIČ, Peter SOLAR. 
- drugi vabljeni:    mag. Igor MILIČIĆ (sekretar).
- opravičeni:         član Drago ŠKERGET. 
 

SKLEPČNOST:	Od petih so prisotni štirje člani komisije. Sestanek je sklepčen. 


Dnevni red:

1. Pregled zapisnika pretekle seje komisije.
2. Poplave in plačilo koncesijske dajatve. 
3. Priznavanje opravljanja javnih nalog za RD in RZS ter problematika priznavanja plačila elektroizlovov. 
4. Osnutek novega izračuna koncesijske dajatve.  
5. Razno:
- Glasilo Ribič in pravni ribiški kotiček,
- dogovor o delu v 2024.

Predlagani dnevni red so prisotni člani sprejeli soglasno.


AD 1

1. Pregled zapisnika pretekle seje komisije.
Predsednik komisije dr. Miroslav Žaberl je podal ustni povzetek vsebine razprav in pregled realizacije sprejetih sklepov pretekle seje. Na podani povzetek prisotni člani komisije niso imeli pripomb.

Sprejet je bil: 
Sklep 1: člani komisije potrjujejo vsebino in realizacijo sklepov zapisnika 1. seje komisije z 14. 12. 2022.  

AD 2

Poplave in plačilo koncesijske dajatve.
Predsednik komisije M. Žaberl poda oris stanja problematike in izpostavi nesprejemljivost državne zavrnitve oprostitve plačevanja koncesijske dajatve za RD prizadete v katastrofalnih poplavah avgusta 2024. Prizadetost je nastala zaradi obljube države po tej oprostitvi v interventnem zakonu. Želi izvedeti od članov komisije, katera pravna sredstva imajo RD na voljo in ali je pravno korektno zavrniti plačilo drugega dela koncesije 2023 in koncesije v 2024, do odločitve oz. realizacije zakonske zaveze?

Razprava: 
Anže Petrovič: enostranska odločitev o neplačilu koncesijske dajatve, ni v skladu s podpisom koncesijske pogodbe. Potreben je dogovor z državo, kajti RD brez državne pomoči ne bodo zmogle prenesti finančnih bremen. 
Peter Solar:  RD bodo v primeru enostranske odpovedi plačila potegnile kratek konec - lahko se jim zgodi odvzem koncesije s strani države ali pa plačevanje zamudnih obresti. Ne vidi veliko možnosti uspeha za RD v pravnem sporu, zato predlaga možnost rešitve prek spremembe RGN v prizadetih ribiških okoliših.  Zanima ga, kdo je bil porabnik državne pomoči de minimis, sedaj ko se država izgovarja na iztrošenost sredstev za pomoč iz ribiškega fonda? Prav tako je vprašanje ali pomoč de minimis velja tudi za društva in ali retrogradno veljavo pred spremembo cenzus s 900.000 na 300.000 eur, ker se je poplava zgodila prej?  
Jože Cepec: predlaga, da se znesek koncesijske dajatve zmanjša prek aneksov, podobno kot je bil to primer z dolgotrajnim upravnim postopkom odločanja v primeru vpliva kormoranov na ribje populacije oz. v času pandemije, ko je bilo izvajanje koncesijskih nalog onemogočeno. 8. člen koncesijske pogodbe daje ribiški strani pogajalske možnosti napram državnim uradnikom. 
Miroslav Žaberl: nepošteno s strani države je najprej zakonsko obljubiti RD pomoč oz. oprostitev plačevanja koncesij, potem pa taisto obljubo zavrniti. Na MKGP si trenutno, ko še ni pravega ministra, noben uradnik ne upa sprejeti odločitev. Ministrstvo za finance vztraja da gre za finančno pomoč. Ribiške družine ne bodo najbolj zadovoljne s spremembo RGN, ki bo verjetno za obdobje več let onemogočila ribolov na prizadetih revirjih. Sprašuje se zakaj ni bila kot državna pomoč tolmačena tudi pomoč RD ob covidu in zaradi upravnih zamud kormoranov?

Sprejeta sta bila: 

Sklep 2: član komisije A. Petrovič pregleda prehodne odločbe uredbe EU glede pomoči de minimis in njene veljavnosti v času dogodka katastrofalnih poplav.




AD 3
Priznavanje opravljanja javnih nalog za RD in RZS ter problematika priznavanja plačila elektroizlovov 
[bookmark: _GoBack]Predsednika komisije zanima na kakšen način doseči priznavanje opravljanja javnih nalog v RD  in RZS? Ali se ribiči lahko sklicujejo na načelo enakosti v primeru, da lovcem priznavajo izvajanje takšnih nalog, ribičem pa ne? Ali ribiči uživajo glede upravljanja z javnim dobrim isti status?
Razprava: 
Žaberl: s tem problemom so se soočili že predhodniki. Trenutno ugotavljamo, da lovci dobivajo državni denar za opravljanje popolnoma enakih nalog. Problem se pojavlja tudi s priznavanjem plačila elektro-odlovnih storitev v posameznih območjih - RZS je zato na DRSV poslala dopis.
Petrovič: ali so bile naloge v javnem interesu že »plačane« s strani države na način, da so bile koncesijske dajatve za RD potem nižje? Problem je, da so se ribiči zavezali za izvajanje nalog s podpisom koncesijskih pogodb. 
Solar: pri priznavanju opravljanja javnih nalog je pozicija LZS popolnoma drugačna od RZS; v smislu zakonskih podlag je bolj primerljiva s posamezno ribiško družino. Vsebinsko gledano opravljajo lovci in ribiči enake naloge, a so lovci dosegli državno sprejetje takšnih pravnih podlag, da so njihove naloge denarno ovrednotene. Obstaja pravna razlika med javno službo in javnim pooblastilom. Žal pri upoštevanju te pravne razlike v praksi obstaja zmešnjava, stanje je nedorečeno. Naloge javne službe je potrebno definirati drugače in jih ovrednotiti. RZS je že leta 2008 to poskusila, a ni uspela. Za celovito rešitev tega problema je potrebno spremeniti zakonske podlage v ZSRib. Prav tako je potrebno v sestankih z državnimi uradniki izpostavljati, da so naloge ribičev in lovcev enake in si prizadevati za enakopravnost z lovci. 
Cepec: problem je, ker naloge v javnem interesu v ribištvu izvaja ZZRS. Meni, da ima RZS možnosti, da v obstoječi zakonodaji doseže priznavanje opravljanja javnih nalog na podoben način, kot to država priznava lovcem.   

Sprejeta je bil:

Sklep 3: komisija se je seznanila s problematiko priznavanja javnih nalog na področju ribištva. 
Sklep 4: sekretar RZS pri DRSV preveri ali je RZS dobila odgovor na pisno vprašanje glede plačevanja elektro-odlovnih storitev.

AD 4

Osnutek novega izračuna koncesijske dajatve. 
Povzetek razprave: pred poplavami je bil v obravnavi osnutek akta, ki bi zvišal koncesijsko dajatev za RD. Pripravljavci akta so bili zavezani k molčečnosti napram RD in RZS s strani nekdanjega državnega sekretarja; ni bilo možno pridobiti relevantnega podatka za točen izračun novih koncesijskih pogodb. Na podlagi pripomb RZS je vladna služba za zakonodajo osnutek akta v celoti zavrnila. V tem primeru je bila na preizkusu enotnost ribiške organizacije.  

Sprejet je bil:
Sklep 5: komisija se je seznanila s stanjem osnutka nove koncesijske dajatve.



AD 5

Razno.
· Glasilo Ribič in pravni ribiški kotiček.
Povzetek razprave: rubrika v Ribiču je naletela na velik odmev, predsednik se zahvaljuje vsem avtorjem prispevkov. Poziva , da naj bodo tematike v tej rubriki čimbolj aktualne  Trenutno je med RD pereča pravna problematika izvedba  izrednih občnih zborov, o čemer bo pisal  Franc Polič.

· dogovor o delu v 2024
Povzetek razprave: člani komisije se strinjajo, da se v naslednjih mesecih postavijo konkretne naloge dela za vse člane komisije z roki. 
P. Solar izpostavi vprašanje nadaljevanja obravnave novega Programa upravljanja rib (PUR) – meni, da mnenja ribičev niso upoštevana. Iz uradnih zapisnikov je moč razbrati, da predstavnik RZS v delovni skupini za PUR, ribiške zahteve ni izpostavil.  M. Žaberl pove, da se je zaradi situacije s poplavami, delo na pripravi PUR ustavilo, prav tako imajo na MKGP kadrovske težave. Je seznanjen s problemom državnega  ignoriranja ribiških zahtev. 
Člani komisije so razpravljali še o možnih posledicah spremembe ribiške zakonodaje na ravni RD, ZRD in same zveze.


Vsi sklepi so bili sprejeti soglasno. Sestanek je bil končan ob 17:30 uri.
	
Zabeležil:	Predsednik komisije:
mag. Igor MILIČIĆ	dr. Miroslav ŽABERL


Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

OPOMBA:	Strokovna služba RZS objavi zapisnik na spletnih straneh zveze po  seznanitvi na seji UO.

